Genujos švyturys

Genujos švyturys () – pagrindinis Genujos uosto švyturys Italijoje. Šis švyturys ne tik atlieka savo pagrindinę navigacijos funkciją, tačiau yra vienas pagrindinių Genujos simbolių.

Iš akmens pastatytas švyturys yra 77 m aukščio ir yra penktas pagal aukštį pasaulyje bei antras tradicinio stiliaus švyturys.The Tallest Lighthouses Iki 1902 m., kai Prancūzijoje buvo pastatytas Île Vierge švyturys, Genujos statinys buvo aukščiausias pasaulyje. Su natūralia kalva, ant kurios stovi šis švyturys, jo aukštis siekia 117 m.

Pirmasis bokštas šioje vietoje pagal kai kuriuos šaltinius pastatytas čia 1128 m., kai kuriais duomenimis 1161 m.Lighthouses of Italy: Liguria Bėgant laikui švyturys ne kartą buvo perstatomas. 1956 m. buvo atlikti paskutiniai švyturio atstatymo darbai po bombardavimų II pasaulinio karo metu.

1449 m. vienu iš šio švyturio prižiūrėtoju dirbo keliautojo Kristupo Kolumbo dėdė Antonijus Kolumbas.Lighthouses of Italy: Liguria

Genujos švyturys pastatytas iš dviejų dalių, kurias skiria terasa, o ant viršaus įrengtas žibintas.Lighthouses of Italy: Liguria Dabartinės formos švyturys pastatytas 1543 m. ir pagal amžių jis nusileidžia tik Heraklio bokštui Graikijoje ir Kipu švyturiui Estijoje.

Šis švyturys yra vietos futbolo klubų „UC Sampdoria“ ir „Genoa CFC“ derbio (Lanternos derbio) simbolis.

 Galerija 

 Šaltiniai 

Kategorija:Švyturiai
Kategorija:Italijos statiniai